La comunitat educativa de l’IES Federica Montseny de Burjassot continua participant en diferents programes Erasmus
2025-07-24

Des de l’IES Federica Montseny de Burjassot es continua treballant i participant d’una manera molt activa en els diferents programes Erasmus en els quals està implicat el centre.

Així, Ana Navarro ha realitzat una estada formativa en la Universitat de Pàdua dins del programa Erasmus KA 103 i l’alumne Víctor Murillo Cuñat, del cicle superior de Salut Ambiental, ha realitzat les seues pràctiques formatives a Dublín, gràcies al programa Erasmus Europa de la Conselleria d’Educació.

Finalment, Carmen Llopis està realitzant una estada formativa en Brighton dins del programa Erasmus KA 101, “Educació Inclusiva i intercultural a través de les TIC”.